**Špecifikácia podmienok účasti**

**1. Osobné postavenie záujemcu**

Záujemca musí spĺňať podmienky účasti uvedené v ustanovení § 32 ods. 1 písm. e) a f) ZVO a ich splnenie preukáže predložením dokladov podľa ustanovenia § 32 ods. 2 a ods. 4 a 5 ZVO:

* 1. § 32 ods. 1 písm. e) ZVO - **doklady o oprávnení dodávať tovar**, ktorý zodpovedá predmetu zákazky:
     1. živnostenské oprávnenie alebo výpis zo živnostenského registra (predkladá záujemca – fyzická osoba podnikateľ),
     2. výpis z obchodného registra (predkladá záujemca – právnická osoba podnikateľ, záujemca – fyzická osoba podnikateľ zapísaný v obchodnom registri),
     3. iné než živnostenské oprávnenie, vydané podľa osobitných predpisov.
  2. § 32 ods. 1 písm. f) ZVO - **čestné vyhlásenie, že záujemca nemá uložený zákaz účasti vo verejnom obstarávaní** potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

Podnikateľ zapísaný v zozname hospodárskych subjektov podľa ustanovenia § 152 ZVO nie je povinný v procesoch verejného obstarávania predkladať doklady na preukázanie splnenia podmienok účasti týkajúcich sa osobného postavenia podľa ustanovení § 32 ods. 1 písm. a) až f) a ods. 2, 4 a 5 ZVO, ak sú doklady podľa ustanovenia § 32 ods. 2 ZVO zapísané v zozname hospodárskych subjektov.

Podľa ustanovenia § 187 ods. 7 ZVO je zápis v zozname podnikateľov vykonaný podľa predpisov účinných do 17.4.2016 zápisom do zoznamu hospodárskych subjektov v rozsahu zapísaných skutočností.

Ak záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v ustanovení § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

Ak právo štátu záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte jeho sídla, miesta podnikania alebo obvyklého pobytu záujemcu.

**2. Technická spôsobilosť alebo odborná spôsobilosť záujemcu**

Na preukázanie technickej spôsobilosti alebo odbornej spôsobilosti záujemca predloží doklady preukazujúce splnenie podmienok podľa § 34 ods. 1 písm. a) a g) ZVO:

* 1. V zmysle § 34 ods. 1 písm. a) ZVO **zoznam dodávok tovarov alebo poskytnutých služieb za predchádzajúce 3 (tri) roky od vyhlásenia verejného obstarávania s uvedením cien, lehôt dodania a odberateľov**; dokladom je referencia, ak odberateľom bol verejný obstarávateľ alebo obstarávateľ podľa ZVO.
     1. Minimálna požadovaná úroveň štandardov:

Záujemca musí dokladmi podľa bodu 2.1 vyššie preukázať:

* + - 1. že za predchádzajúce 3 (tri) roky od vyhlásenia verejného obstarávania **vykonával rovnaké alebo obdobné činnosti špecifikované v písm. A. až E. bodu 2.1.1.2**, **a to po dobu najmenej 2 (dvoch) rokov** (ďalej len *„Preukazované činnosti“*) a zároveň, že **Preukazované činnosti záujemca vykonával pre najmenej 700 (sedemsto) Používateľov[[1]](#footnote-2) alebo pre najmenej 2 100 (dvetisícsto) ks Zariadení[[2]](#footnote-3)**.
      2. Špecifikácia činností:

1. **Služby testlabu,** ktorými sa môžu rozumieť napríklad:
   * + - 1. testovanie HW a SW, mobilných telefónov, tabletov;
         2. účasť na projektoch v oblasti testovania (HW a aplikačné projekty);
         3. práca v systéme mobile device management – MDM (MS Intune a SOTI);
         4. riešenie celoplošných SW a HW problémov (problem management).
2. **Podpora prevádzky Koncových zariadení[[3]](#footnote-4)**, ktorou sa môže rozumieť napríklad:
   * 1. manuálna alebo automatická inštalácia KZ vrátane základného SW;
     2. administratívna evidencia KZ v nástroji Service Desk (ďalej aj „SD“);
     3. vytváranie zadefinovaných protokolov (prevodka, zaraďovací protokol, preberací protokol pre používateľa) v rámci CA SD;
     4. pridelenie, presun, sťahovanie, inštalácia a reinštalácia KZ používateľovi vrátane príslušenstva;
     5. presun, premiestnenie, sťahovanie KZ používateľa vrátane príslušenstva;
     6. výmena, resp. obnova KZ vrátane prekopírovania a zálohovania používateľských dát;
     7. riešenie HW a SW incidentov, záručnej a pozáručnej opravy;
     8. fyzické preberanie KZ od tretích strán, kontrola dodávky tovaru voči evidencií na dodacom liste, zaslanie podkladov objednávateľovi na zaevidovanie dodávky do konfiguračnej databázy SD;
     9. pripojenie KZ do siete LAN, Wifi, GSM, GSM VPS a uvedenie do prevádzky,
     10. odobratie a vyradenie KZ.
3. **Podpora prevádzky periférnych zariadení – *skenerov, projekčnej techniky, GPS navigačné prístroje a iné periférne zariadenia, HW komponenty fotopracoviska a dochádzkové terminály*,** ktorými sa môžu rozumieť napríklad:
   * 1. pri skeneroch, projekčnej technike a pri GPS navigačných prístrojoch a iných periférnych zariadeniach:

administratívna evidencia v nástroji Service Desk;

vytváranie zadefinovaných protokolov v rámci SD (prevodka, zaraďovací protokol, preberací protokol pre používateľa);

pridelenie, presun, sťahovanie a inštalácia Zariadenia používateľovi,

riešenie HW a SW incidentov, záručnej a pozáručnej opravy;

fyzické preberanie Zariadenia od tretích strán, kontrola dodávky tovaru voči evidencií na dodacom liste, zaslanie podkladov objednávateľovi na zaevidovanie dodávky do konfiguračnej databázy SD;

* + 1. pri HW komponentoch fotopracoviska a dochádzkových termináloch:

prvotná identifikácia nahlásenej chyby na dochádzkovom termináli;

spolupráca pri odstraňovaní poruchy.

1. **Podpora prevádzky reprografických zariadení – *reprografické zariadenie lokálne TL-LOCL, multifunkčné tlačové zariadenia TL-MFZ, reprografické zariadenia veľkoplošné TL-VPZ, reprografické zariadenie špeciálne (tlačiareň výplatných pások, tlač čiarových kódov a prístupových kariet)***,ktorými sa môžu rozumieť napríklad**:**
   * 1. pri reprografických zariadeniach lokálne TL-LOCL:

fyzické preberanie TL-LOCL od tretích strán, kontrola dodávky tovaru voči evidencií na dodacom liste, spolupráca pri prvej inštalácií Zariadenia dodávateľom, zaslanie podkladov objednávateľovi na zaevidovanie dodávky do konfiguračnej databázy SD;

administratívna evidencia v nástroji Service Desk;

presun, sťahovanie Zariadenia;

inštalácia a konfigurácia Zariadenia koncovému používateľovi;

výmena spotrebného materiálu v Zariadeniach;

odstránenie poruchy, zabezpečenie nahlásenia poruchy;

profylaktika TL-LOCL;

* + 1. pri multifunkčných tlačových zariadeniach TL-MFZ a pri reprografickom zariadení veľkoplošnom TL-VPZ:

fyzické preberanie TL-MFZ/TL-VPZ od tretích strán, kontrola dodávky tovaru voči evidencii na dodacom liste, spolupráca pri prvej inštalácií Zariadenia dodávateľom, zaslanie podkladov objednávateľovi na zaevidovanie dodávky do konfiguračnej databázy SD;

administratívne evidencia v nástroji Service Desk;

presun, sťahovanie Zariadenia;

inštalácia a konfigurácia Zariadenia na PC koncovému používateľovi;

inštalácia TL-MFZ/TL-VPZ do sieťovej infraštruktúry LAN;

zaregistrovanie MAC adresy Zariadenia do DHCP;

zaregistrovanie Zariadenia do systému SAFEQ;

výmena spotrebného materiálu v Zariadeniach;

odstránenie poruchy, zabezpečenie nahlásenia poruchy;

profylaktika TL-MFZ/TL-VPZ;

* + 1. pri reprografických zariadeniach špeciálnych (tlačiareň výplatných pások, tlač čiarových kódov a prístupových kariet):

odstránenie poruchy, zabezpečenie nahlásenia poruchy;

profylaktika;

výmena spotrebného materiálu v Zariadeniach;

1. **Podpora prevádzky komunikačnej techniky – *Dátové modemy a SIM Karty (hlasové, dáta), IP telefónia, LAN/WAN****,*ktorými sa môžu rozumieť napríklad:
   * 1. pri dátových modemoch a SIM Kartách (hlasové, dáta):

pridelenie a odoberanie dátového modemu spolu so SIM;

riešenie incidentov – pokazená, nefunkčná alebo zablokovaná SIM, pridelenie novej SIM s aktiváciou;

riešenie incidentov – riešenie SW a HW porúch;

* + 1. pri IP telefónii:

pridelenie IP telefónu používateľovi;

administratívna zmena atribútov evidencie v Service Desku;

riešenie incidentov – riešenie HW porúch Zariadenia;

podpora konfigurácie IP telefónu;

* + 1. pri LAN / WAN

administratíva evidencie v SD;

rekonfigurácia portov pri pripájaní Koncových zariadení;

fyzické pripojenie Koncových zariadení do LAN;

lokálna diagnostika poruchy pasívnych a aktívnych prvkov;

spolupráca pri odstraňovaní porúch LAN/WAN;

fyzická inštalácia a demontáž komunikačnej LAN/WAN techniky podľa požiadavky – nová lokalita, obnova techniky, zmena topológie, riešenie poruchy;

profylaktická údržba LAN/WAN infraštruktúry – udržiavanie poriadku v rámci rackových skríň a priľahlých priestorov, odpájanie nevyužívanej pasívnej infraštruktúry;

sprevádzanie externých dodávateľov LAN/WAN služieb pri ich výkone prác (inštalácie, údržba, odstraňovanie porúch, atd.) v rámci priestorov objednávateľa**.**

* + 1. Predkladané doklady podľa bodu 2.1 vyššie musia obsahovať:

1. obchodné meno alebo názov a sídlo alebo miesto podnikania odberateľa,
2. obchodné meno alebo názov a sídlo alebo miesto podnikania záujemcu,
3. predmet zmluvy, vrátane opisu dodávaného plnenia/vykonávaných činností,
4. doba platnosti a účinnosti príslušnej zmluvy (od - do, mesiac, rok),
5. celkové počty Používateľovi a Zariadení, na ktorých/pre ktoré sa predmetné plnenie/činnosti realizovali,
6. celková cena v EUR bez DPH za predmetné plnenie,
7. meno kontaktnej osoby odberateľa, ktorá poskytne v prípade otázok obstarávateľa vysvetľujúce informácie, jej telefonický kontakt a e-mailovú adresu.
   1. V zmysle § 34 ods. 1 písm. g) ZVO **doklad s údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov** (ďalej len *„Technik“*), konkrétne:
8. **Štruktúrovaný profesijný životopis pre Technika.**
9. Minimálna požadovaná úroveň štandardov

Obstarávateľ požaduje **najmenej dvoch Technikov**, pričom títo musia spĺňať nasledovné požiadavky:

* + - 1. 4 ročnú (štvorročnú) prax v Požadovanej činnosti špecifikovanej v písm. A. bodu 2.1.1.2, a to za posledných 10 rokov odo dňa vyhlásenia verejného obstarávania;
      2. 4 ročnú (štvorročnú) prax v Požadovanej činnosti špecifikovanej v písm. B. bodu 2.1.1.2, a to za posledných 10 rokov odo dňa vyhlásenia verejného obstarávania;
      3. 4 ročnú (štvorročnú) prax v Požadovanej činnosti špecifikovanej v písm. C. bodu 2.1.1.2, a to za posledných 10 rokov odo dňa vyhlásenia verejného obstarávania;
      4. 4 ročnú (štvorročnú) prax v Požadovanej činnosti špecifikovanej v písm. D. bodu 2.1.1.2, a to za posledných 10 rokov odo dňa vyhlásenia verejného obstarávania;
      5. 4 ročnú (štvorročnú) prax v Požadovanej činnosti špecifikovanej v písm. E. bodu 2.1.1.2, a to za posledných 10 rokov odo dňa vyhlásenia verejného obstarávania;
      6. 1 ročnú (jednoročnú) prax v systéme MS SCCM na úrovni správcu Zariadení;
      7. 1 ročnú (jednoročnú) prax v systéme MDM Soti na úrovni správcu Zariadení;
      8. 1 ročnú (jednoročnú) prax v systéme MS Intune na úrovni správcu Zariadení a
      9. 1 ročnú (jednoročnú) prax v systéme SafeQ na úrovni správcu Zariadení.

Na preukázanie odbornej spôsobilosti v zmysle vyššie uvedených požiadaviek postačuje, ak vyššie uvedené požiadavky budú spĺňať všetci určení (poskytnutí) Technici **spoločne**,t. j. nevyžaduje sa, aby v prípade viacerých Technikov spĺňal vyššie uvedené požiadavky každý samostatne.

1. Predkladané doklady podľa bodu 2.2 musia obsahovať:
   * 1. meno a priezvisko Technika,
     2. informácie o vzdelaní Technika (najmä najvyššie dosiahnuté vzdelanie),
     3. informácie o odbornej praxi Technika, najmenej v rozsahu:

* obchodné meno alebo názov zamestnávateľa alebo odberateľa,
* dĺžka praxe a čas (od-do, mesiac a rok) kedy prácu, v ktorej príslušnú prax nadobudol vykonával,
* opis pracovnej náplne,
  + 1. telefonický kontakt a e-mailovú adresu Technika.

* 1. Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné **kapacity inej osoby**, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa predchádzajúcej vety preukazuje záujemca alebo uchádzač **písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu**. **Osoba, ktorej kapacity majú byť použité** na preukázanie technickej spôsobilosti alebo odbornej spôsobilosti, **musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 ZVO**; **oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté**. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 ods. 1 písm. g), uchádzač alebo **záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú**. Verejný obstarávateľ alebo obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 ZVO.

V prípade, ak záujemca na preukázanie technickej spôsobilosti alebo odbornej spôsobilosti **využije technické a odborné kapacity inej osoby** (ďalej aj *„Iná osoba“*) okrem dokladov uvedených v bode 2.2 **predloží aj:**

**Písomnú zmluvu** uzatvorenú medzi záujemcom a Inou osobou z ktorej bude vyplývať záväzok Inej osoby, že poskytne svoje kapacity počas celého trvania zmluvného vzťahu (zmluvy uzatvorenej ako výsledok tohto verejného obstarávania),

**Doklady preukazujúce** **splnenie podmienok účasti Inou osobou týkajúce sa osobného postavenia tak, ako sú špecifikované v bode 1.1 a 1.2**, pričom oprávnenie dodávať tovar alebo poskytovať službu preukazuje Iná osoba len vo vzťahu k tej časti predmetu zákazky, na ktorú táto poskytuje kapacity záujemcovi.

* 1. **Skupina dodávateľov** preukáže splnenie podmienok účasti týkajúcich sa technickej spôsobilosti alebo odbornej spôsobilosti za všetkých členov skupiny **spoločne**.
  2. Záujemca berie na vedomie, že obstarávateľ je oprávnený preveriť správnosť predložených zoznamov alebo dokladov, napr. u odberateľov uvedených v zozname.

Záujemca ďalej berie na vedomie, že obstarávateľ si môže prostredníctvom inštitútu vysvetlenia/doplnenia predložených dokladov podľa § 40 ods. 4 ZVO vyžiadať predloženie dôkazov, napr. o plnení (napr. dôkazy o plnení potvrdené odberateľom, vyhlásenia uchádzača alebo záujemcu o uskutočnení dodania tovaru), o dosiahnutom vzdelaní alebo odbornej praxi Technikov, najmä ak má dôvodné pochybnosti o pravdivosti predloženého zoznamu alebo dokladov.

**3. Podmienky účasti preukazované jednotným európskym dokumentom**

* 1. Záujemca môže predbežne nahradiť doklady na preukázanie splnenia podmienok účasti určené obstarávateľom jednotným európskym dokumentom podľa § 39 ZVO (ďalej lej *„JED“*).

**4. Ďalšie ustanovenia**

1. Žiadosťou o účasť v tomto rokovacom konaní so zverejnením sa rozumie:
   * 1. písomná žiadosť o zaradenie do procesu verejného obstarávania alebo
     2. predloženie dokladov, ktorými záujemca preukazuje splnenie podmienok účasti vo verejnom obstarávaní alebo predloženie jednotného európskeho dokumentu pre verejné obstarávanie.
2. Žiadosť o účasť, ako aj jednotlivé doklady na preukázanie splnenia podmienok účasti musia byť predložené v stanovenej lehote, elektronicky prostredníctvom systému JOSEPHINE a príslušného funkčného rozhrania (funkcionality).

V prípade, ak potvrdí záujem o účasť v súťaži skupina dodávateľov, členovia skupiny splnomocnia jedného člena ako zástupcu, ktorý bude písomne splnomocnený všetkými ostatnými členmi skupiny na zastupovanie v súťaži a pre komunikáciu s obstarávateľom. Takéto písomné splnomocnenie predloží záujemca spolu s ostatnými dokladmi na preukázanie splnenia podmienok účasti. Úkony splnomocneného zástupcu za skupinu dodávateľov budú voči obstarávateľovi záväzné.

4.3. Záujemca môže predbežne nahradiť doklady na preukázanie splnenia podmienok účasti určené obstarávateľom jednotným európskym dokumentom podľa § 39 ZVO.

Ak záujemca použije JED, obstarávateľ môže na zabezpečenie riadneho priebehu verejného obstarávania kedykoľvek v jeho priebehu záujemcu písomne požiadať o predloženie dokladu alebo dokladov nahradených JED. Záujemca doručí doklady obstarávateľovi do 5 (piatich) pracovných dní odo dňa doručenia žiadosti, ak obstarávateľ neurčil dlhšiu lehotu.

Potvrdenia, doklady a iné dokumenty uvedené v tejto prílohe k súťažným podkladom alebo ktoré uchádzač podľa tejto prílohy alebo v súvislosti s ňou predkladá sa predkladajú v slovenskom jazyku alebo v českom jazyku. Ustanovenia § 21 ods. 6 ZVO v nadväznosti na súvisiace ustanovenia ZVO týmto nie sú dotknuté.

Uchádzač zároveň uvedie informáciu či dokumenty, ktoré uchádzač podľa tejto prílohy alebo v súvislosti s ňou predkladá obsahujú dôverné informácie, ak áno tieto presne identifikuje, napr. odkazom na čísla strany, časti, body, odseky, texty obsahujúce dôverné informácie.

* 1. Akékoľvek dokumenty uvedené v tejto prílohe k súťažným podkladom alebo ktoré uchádzač podľa tejto prílohy alebo v súvislosti s ňou predkladá, musia byť predložené ako **originály** alebo **úradne osvedčené kópie** alebo ako **výstupy zo zaručenej konverzie s príslušnou osvedčovacou doložkou,** a to vo **forme skenu** alebo vo **forme elektronických dokumentov s kvalifikovaným elektronickým podpisom alebo kvalifikovanou elektronickou pečaťou alebo transformované zaručenou konverziou** podľa platných a účinných všeobecne záväzných právnych predpisov, pokiaľ nie je určené inak, pričom tieto musia byť platné (t. j. pri elektronických dokumentoch musia byť po riadnom overení elektronického podpisu, resp. pečate vyhodnotené ako platné) a vo **formáte .pdf, pričom obstarávateľ zároveň akceptuje formáty stanovené (upravené) platnými a účinnými všeobecne záväznými právnymi predpismi pre dokumenty podpísané kvalifikovaným elektronickým podpisom, kvalifikovanou elektronickou pečaťou alebo transformované zaručenou konverziou**.

Obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu (potvrdenia, dokladu, iného dokumentu tvoriaceho ponuku), úradne osvedčenej kópie originálu príslušného dokumentu alebo zaručenej konverzie, ak má pochybnosti o pravosti predloženého dokumentu alebo ak je to potrebné na zabezpečenie riadneho priebehu verejného obstarávania. Ak uchádzač nepredloží doklady v lehote určenej obstarávateľom, ktorá nesmie byť kratšia ako päť pracovných dní odo dňa doručenia žiadosti, obstarávateľ uchádzača vylúči

1. **Používateľom** sa rozumie koncový používateľ Zariadení, ktorý toto Zariadenie využíva. [↑](#footnote-ref-2)
2. **Zariadením** sa rozumie všeobecný pojem pre periférne zariadenie, reprografické zariadenie, komunikačnú techniku, komunikačné zariadenia a/alebo Koncové zariadenia, najmä skenery, projekčná technika, GPS navigačné prístroje, dochádzkové terminály, tlačové zariadenia, reprografické zariadenia, telefóny, počítače, PDA, tablety a pod. (ďalej aj len *„Zariadenie“*). [↑](#footnote-ref-3)
3. **Koncovým zariadením** sa rozumejú mobilné počítače - notebooky, pevné počítače, mobilné zariadenia, ktoré používajú pracovníci Objednávateľa pri svojich pracovných činnostiach (PDA, Smartfóny a iné kom. zariadenia), mobilné počítače – tablety (ďalej aj *„KZ“*). [↑](#footnote-ref-4)